Diari Oficial de la Generalitat Valenciana


Sumari del DOGV 6118, del 07-10-2009 (2009/11883)

RESOLUCIÓ de 30 de setembre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'Agència Estatal Boletín Oficial del Estado i la Generalitat per a oferir assistència a la ciutadania i facilitar l'accés i la consulta de l'edició electrònica del Boletín Oficial del Estado.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6118

Data del DOGV
:   07-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11219


Data del document
:   30-09-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Cultura i Esport
    * administració central
    * Butlletí Oficial
    * cooperació administrativa
    * biblioteca

RESOLUCIÓ de 30 de setembre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'Agència Estatal Boletín Oficial del Estado i la Generalitat per a oferir assistència a la ciutadania i facilitar l'accés i la consulta de l'edició electrònica del Boletín Oficial del Estado. [2009/11548]  
La Agencia Estatal Boletín Oficial del Estado i la Generalitat han subscrit, després de la tramitació prèvia reglamentària, l'1 de setembre de 2009, el conveni de col·laboració per a oferir assistència a la ciutadania i facilitar l'accés i la consulta de l'edició electrònica del Boletín Oficial del Estado.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1752/2009, i que figura com a annex d'esta resolució.  
València, 30 de setembre de 2009.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre l'Agència Estatal Boletín Oficial del Estado i la Generalitat per a oferir assistència a la ciutadania i facilitar l'accés i la consulta de l'edició electrònica del Boletín Oficial del Estado.  
Reunits  
Per una part, Fernando Pérez Sánchez, director de l'Agència Estatal Boletín Oficial del Estado, com a representant legal de l'Agència en virtut del nomenament del Consell Rector del 27 d'abril de 2009.  
Per l'altra part, Trinidad María Miró Mira, consellera de Cultura i Esport, facultada especialment per a este acte pel Ple del Consell de 3 de juliol de 2009.  
Exposen  
Primer. Que la Llei 11/2007, de 22 de juny, d'Accés Electrònic dels Ciutadans als Servicis Públics, establix en l'article 11.2 que "la publicació del Boletín Oficial del Estado en la seu electrònica de l'organisme competent tindrà caràcter oficial i autèntic en les condicions i amb les garanties que es determinen reglamentàriament, i de la dita publicació es derivaran els efectes previstos en el títol preliminar del Codi Civil i en la resta de normes aplicables".  
La disposició final segona del text legal esmentat assenyala que "la publicació electrònica del Boletín Oficial del Estado tindrà el caràcter i els efectes previstos en l'article 11.2 de la present llei des de l'1 de gener de 2009".  
Segon. Que el Reial Decret 181/2008, de 8 de febrer, d'ordenació del diari oficial Boletín Oficial del Estado, establix les condicions i garanties que ha de complir l'edició electrònica del dit diari oficial, i indica que es publicarà en la seu electrònica de l'Agència Estatal Boletín Oficial del Estado.   
Tercer. Que l'article 16 del Reial Decret 181/2008 preveu la firma de convenis amb les comunitats autònomes perquè oferisquen assistència als ciutadans i els faciliten l'accés i la consulta del diari oficial Boletín Oficial del Estado, així com les còpies impreses que, si és el cas, pogueren sol·licitar.  
Quart. Que en el marc del que establixen els articles 3.2, 4 i 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'Agència Estatal Boletín Oficial del Estado i la Conselleria de Cultura i Esport de la Comunitat Valenciana estan interessats a articular mecanismes de cooperació que faciliten als ciutadans l'accés a l'edició electrònica del diari oficial Boletín Oficial del Estado, així com les còpies impreses que, si és el cas, pogueren sol·licitar.   
En virtut d'això, subscriuen el present conveni de col·laboració d'acord amb les següents   
Clàusules  
Primera. L'Agència Estatal Boletín Oficial del Estado i la Conselleria de Cultura i Esport de la Comunitat Valenciana es comprometen a adoptar conjuntament les mesures necessàries per a facilitar als ciutadans l'accés a l'edició electrònica del Boletín Oficial del Estado en el marc del que establix el Reial Decret 181/2008, de 8 de febrer, d'ordenació del diari oficial Boletín Oficial del Estado.  
Segona. A les biblioteques públiques de la Comunitat Valenciana, es facilitarà la consulta pública i gratuïta de l'edició electrònica del Boletín Oficial del Estado. Així mateix, en les dites biblioteques es proporcionarà a les persones que ho sol·liciten una còpia impresa de les disposicions, dels actes o dels anuncis que requerisquen, o del diari complet, per mitjà de la contraprestació que siga procedent, si és el cas.   
Tercera. L'Agència Estatal Boletín Oficial del Estado atendrà i donarà resposta de forma immediata a qualsevol consulta que li formulen les biblioteques públiques de la Comunitat Valenciana amb relació a l'edició electrònica del Boletín Oficial del Estado. L'atenció es prestarà tant telefònicament com a través del correu electrònic.   
Quarta. A l'efecte del que preveu la clàusula anterior, l'Agència Estatal Boletín Oficial del Estado reforçarà el seu servici actual d'informació legislativa i la seua infraestructura de comunicacions.  
Cinquena. A fi de supervisar el funcionament del present conveni i d'impulsar les mesures necessàries per a una correcta aplicació, l'Agència Estatal Boletín Oficial del Estado i la Conselleria de Cultura i Esport de la Comunitat Valenciana designaran un representant de cada una de les parts.  
Sisena. El termini de vigència del present conveni finalitzarà el 31 de desembre del 2010, i podrà prorrogar per períodes successius d'un any a instància de qualsevol de les parts.  
Setena. El present conveni té naturalesa juridicoadministrativa i per a resoldre els dubtes i les llacunes que pogueren plantejar les seues estipulacions s'han d'aplicar els principis derivats de la Llei 30/2007, de 30 d'octubre, de Contractes del Sector Públic.  
Els tribunals de la jurisdicció contenciosa administrativa són els competents per a resoldre tots els conflictes que pogueren plantejar-se sobre el present conveni.   
Com a prova de conformitat, firmen el present conveni, en dos exemplars el 1 de setembre de 2009.   
